De tilhører den lutherske kirken og stammer fra den finske innvandringen til Ingermanland i årene 1570–1675, da Sverige og Russland gjensidig hadde kontrollert landet. I Ingermanland kom de til å leve side om side med voterne, ingrere og russere, men uten at noen større sammenblanding av folkeslagene fant sted. Årsaken til dette var hovedsakelig religiøs, de nevnte folkeslagene var ortodokse i motsetning til ingermanlandsfinnene som var lutheranere. På det meste, ved århundreskiftet i 1900, var det omtrent 130 000 ingermanlandsfinner i Ingermanland.